cyanic-selkie/wikianc huggingface dataset:
שלום (אונייה)
הפלגות ראשונות
הנזק התדמיתי תרם לכישלון המתמשך של הפעלת האונייה, והצטרפו אליו סממני התקופה: ענף התעופה העולמית צבר תאוצה, וגדלו מספר קווי הטיסה בין המדינות בעולם, דבר שגרם לירידה כללית בענף אוניות הנוסעים, ותפוסת "שלום" הגיעה לניצול של 65 אחוז. כל אלה הביאו להחלטה של "צים" להקפיא את פעילותה.
בנימין שפירא
במשך שנים כתב ערכים עבור האנציקלופדיה העברית והיה עורך של מחלקת מדעי הטבע של האנציקלופדיה החל מכרך כ"א.
מנחם מנדל פוטרפס
הרב מנחם מנדל פוטרפס (ידוע בכינוי ר' מֶנְדְּל; כ' בתשרי תרס"ח, 28 בספטמבר 1907 - ד' בתמוז תשנ"ה, 2 ביולי 1995) היה משפיע חב"די מרכזי בישראל. רבים ממשליו ואמרותיו בעת התוועדויותיו נכנסו לפולקלור החב"די.
היסטוריה קדומה של אירלנד
התקופה המזוליתית
אורח חייהם של אנשים אלו היה פשוט. הם חיו מדיג ומציד, וליקוט שורשים ואגוזים. הגברים צדו בחניתות, קשתות וצלצלים שבקצותיהם אבן צור מחודדת הקרויה מיקרולית. הנשים ליקטו פירות ושורשים הראויים למאכל. הם חיו במגורים עונתיים העשויים מעור של חיה הנמתח על פני מסגרת פשוטה מעץ, והשתמשו בתנורי אדמה לבשל את מזונותיהם. אוכלוסייתו של האי בשלב זה לא מנתה יותר מכמה אלפי אנשים.
קישורים חיצוניים
* Old Irish Kingdoms and Clans
ארמניה באירוויזיון
הישגים בתחרות
עד שנת 2010 ארמניה הייתה אחת משלוש המדינות היחידות בתחרות שסיימו באחד מעשרת המקומות הראשונים בגמר האירוויזיון מאז החלה שיטת חצי הגמר. שתי המדינות הנותרות הן אזרבייג'ן ויוון, כאשר יוון עשתה זאת כבר משנת 2004, בעוד ארמניה ואזרבייג'ן הצטרפו לתחרות רק לאחר כמה שנים. באירוויזיון 2011 כשלה ארמניה להעפיל לשלב הגמר, ובכך שברה את רצף ההצלחה שלה.
אליעזר שוסטק
אליעזר שוסטק (16 בדצמבר 1911 – 20 באוגוסט 2001) היה חבר הכנסת ושר בממשלות ישראל. ממקימי סיעות המרכז החופשי ולעם. היה מזוהה עם רעיון ארץ ישראל השלמה, והציונות הרוויזיוניסטית.
ביוגרפיה
בהמשך עזב את המרכז החופשי והקים יחד עם אהוד אולמרט את המרכז העצמאי, שהצטרפה למפלגת לע"ם שבהמשך הייתה לחלק מהליכוד, לצד תנועת החרות והמפלגה הליברלית.
סורוטי
מבנה העיר
במורדות הסלע ניתן למצוא קברים מהתקופה הקולוניאלית. בית קברות נוסף נמצא בסמוך לשדה התעופה של סורוטי אשר על רוב מצבותיו כתובות בערבית.
הקרב על סורוטי
הפחד מחטיפת ילדים על ידי לוחמי צבא ההתנגדות של האל הביאה לכך שמדי לילה, בתקופה שאחרי ההתקפות על העיר והשטחים הסובבים אותה, היו מגיעים לעיר אלפי אנשים וילדים מן הכפרים לישון בשטחי העיר המוגנת.
דוד לוי-פאור
פעילות מקצועית
פרופ' דוד לוי-פאור מתמחה בנושאי רגולציה, קפיטליזם רגולטורי, מדיניות ציבורית, כלכלת ישראל, ליברליזם, בירוקרטיה, האיחוד האירופי ושיטות מחקר. לוי-פאור מרצה ועמית מחקר באוניברסיטאות שונות בעולם ובכללם אוניברסיטת חיפה, אוניברסיטת אוקספורד, האוניברסיטה הלאומית של אוסטרליה, אוניברסיטת מנצ'סטר והאוניברסיטה החופשית של ברלין. בנוסף מרצה אורח בבית הספר לכלכלה של לונדון, באוניברסיטת אמסטרדם, באוניברסיטת אוטרכט ובאוניברסיטת קליפורניה בברקלי. לוי-פאור מוזמן תדירות להרצות באוניברסיטאות שונות בעולם.
בנוסף יזם את רשת "קמפוס פתוח", רשת מדעי החברה בישראל, המונה כשלושת אלפים אנשים ומשמשת זירת תקשורת מרכזית בתחומה. לוי-פאור הוא אחד הפעילים המרכזיים באקדמיה הישראלית בנושא קידום והכשרת תלמידי תואר שלישי.
לוי-פאור היה ממייסדי רשת האקדמיה הישראלית (Academia IL) המיועדת לאנשי אקדמיה בכל הדרגים, במטרה לאפשר שיח פתוח בעניינים מקצועיים ונושאי השעה. בנוסף הוא יסד את רשת מעברים שמטרתה לתמוך בחוקרים צעירים משלב הדוקטורט ועד לשלב המינוי הקבוע.
אדריאן דלמאו
קריירה
ב-2 בספטמבר 2013 הושאל לסמורה, גם היא מהליגה הספרדית השלישית.
קלי הבישול
במשנה במסכת שבת מובא שישנם מאכלים שונים כדוגמת "קולייס האיספנין" שמתבשלים אפילו על ידי עירוי מים חמים מכלי שני. אמנם, לפי ההבנה המקובלת בהלכה מאכלים אלו מיוחדים ונדירים.
המונח "קלי הבישול" הוא מושג כללי שהתפתח בתקופת האחרונים ואינו נזכר בתלמוד ובראשונים. משמעות המונח אינה אחידה, כאשר לפעמים הוא משמש כתיאור למאכלים המיוחדים שמתבשלים אפילו בעירוי מכלי שני, ולעיתים הוא מתייחס למאכלים כלליים יותר שלפי מנהג אשכנז יש להימנע מהכנסתם לכלי שני.
כלי ראשון וכלי שני
בתלמוד מובא מעשה ממנו למדו חז"ל שאין איסור בישול בכלי שני:
זיהויו של קולייס האספנין
בערוך הביא שתי הגדרות לקולייס האספנין: "(1) דג שבמקומות האספניא, ושמו בלשון ערבי אל-שבוט ובלשון הקדש שיבוטא, (2) ויש אומרים שהוא טונינא". טונינא הוא דג שמזוהה עם משפחת הקוליסיים (Scombridae). כיוון שהזיהוי המקובל לשיבוטה הוא דג של מים מתוקים ממשפחת הקרפיוניים החי בנהרות הפרת והחידקל האפשרות הראשונה פחות התקבלה.
מנהג אשכנז בכלי שלישי
היראים כתב להחמיר שלא לבשל מאכלים שממהרים להתבשל אף בכלי שלישי שעדיין חם כך שהיד סולדת בו והוא מסוגל לבשל. כמוהו פסקו אחרונים כמו חתם סופר וחזון איש. לדעתם, הקריטריון היחיד הוא חום המים ולכן כל מה שנחשוש לבשלו בכלי שני שמא מתבשל, נחשוש לו גם בכלי שלישי.
הכנת תה וקפה
לפי פוסקים רבים מיהדות ספרד כגון הרב עובדיה יוסף והרב משה לוי, מותר להניח עלי תה בכלי שני בשבת, כיוון שכלי שני אינו מבשל. ואין לחשוש מפני שעלי התה מוציאים צבע וטעם גם בכלי שני שמא דינם כדין קולייס האיספנין, שכן גם על ידי שריה במים פושרים (שאין היד סולדת בהם) יוצאים טעם וצבע.
אמנם, ביהדות אשכנז נהגו להימנע מנתינת תה וקפה בכלי שני, בהתאם למנהג לצמצם את היתר "כלי שני אינו מבשל", כמבואר לעיל. במסגרת זו התפתחו 3 פרקטיקות לשתיית תה וקפה בשבת:
בקפה נמס, מותר גם לדעת מנהג אשכנז לתת בכלי שני כיוון שהוא עבר תהליך בישול וההלכה קובעת שאין בישול אחרי בישול.
ז'אן אנוי
יצירתו
ז'אן אנוי משתמש תמיד באותם נושאים: מחאה נגד העושר ונגד בעלי זכויות היתר, דחיית עולם הצביעות והשקר, כיסופים לגן העדן האבוד של הילדות, אהבה נכזבת ומוות. הוא משתמש בסאטירה כדי לתאר את הטרגדיה האנושית, אך שם את הדגש בראש ובראשונה על משחק תיאטרלי משובח. ברבים ממחזותיו הוא מעמיד את הצופה בפני הניגוד הבלתי נמנע בין אידיאליזם לבין ריאליזם. האדם כפרט נמצא תמיד במצב של מאבק נגד החברה. באחדים ממחזותיו מושגת פשרה, אך ברבים אחרים הפרט נידון לכישלון מלכתחילה. גיבוריו של אנוי אינם מסוגלים להשתחרר מעברם, ונשארים מקוללים כאסירים של העבר, של מעמדם החברתי ושל אומללותם, וברוב המקרים אין להם מוצא אחר מלבד המוות.
כנס העתידנים
הדמות הראשית בספר היא דמותו של איון טיכי, חוקר חלל ועיתונאי, שמופיע באחדים מספריו של לם. איון שוהה במלון הילטון קוסטה ריקה כדי לסקר את כנס העתידנים העולמי השמיני, ועלילת הספר מתרחשת בעיר – במלון ומחוץ לו.
עלילת הספר
מחוץ למלון (וגם בתוכו) פעולות טרור מתרחשות כמעט ללא הרף, בסדרי גודל שונים, כחלק מהשגרה. באחת מהן מופעל גז הזיות הגורם לאיון ולקבוצת אנשים המסתתרים עמו לחוות חלומות בהקיץ בסיומם הם מוצאים עצמם שוב באותו מקום. בנקודה מסוימת איון מאבד קשר עם המציאות ומתעורר בעתיד הרחוק יותר, עולם אוטופי עוצר נשימה.
במהלך הסתגלותו האיטית לסביבה, איון לומד כי כעת אנשים משתמשים בכימיקלים באופן יומיומי ומסיבי באופן סדיר, לפעולות כבידור, לימודי מתמטיקה, שליטה ברגשות ושינוי תכונות הגוף. עם זאת, הוא מבחין בפרט אחד מוזר - כל האנשים שהוא מכיר מתנשפים בכבדות, כאילו הם עוסקים בפעילות גופנית מאומצת.
רודריגו קאיו
קריירת מועדונים
ב-2 באוגוסט 2014, קאיו נפגע ברצועה הצולבת הקדמית, שגרמה לו לפספס משחקים במשך מספר חודשים. הוא חזר למגרש ב-16 במרץ 2015.
החתולה השחורה
היסטוריה
כאשר נודע כי הקינגפין שולט במטען נפץ רב עוצמה, פלישה הוכיחה את כישוריה. בעוד הינשוף תכנן לחטוף בני ערובה באמצעותו, דוקטור אוקטופוס רצה להשמיד את העיר לחלוטין; פלישה גנבה את מטען הנפץ והגנה על עצמה מהאחרים. היא מסרה את המטען לספיידרמן, והפכה ליעד נקמתו של אוקטופוס. אף על פי שספיידרמן תלש כמה מחלקיו המכניים, אוקטופוס נשאר בשליטה מנטלית ואנשיו פתחו באש. ספיידרמן חילץ אותה לבית החולים, והבין עד כמה הוא דואג לה. ספיידרמן חשף אליה את זהותו, והיא לא הבינה מדוע הוא מנהל חיים אזרחיים. זמן רב לאחר מכן, וזאת אחרי שנדחתה על ידי האוונג'רס וארבעת המופלאים, הוצע לה לעבור את התהליך שנתן לזבוב האנושי ולעקרב כוחות על. כנקמה על שוד שביצעה, הקינגפין ואנשיו ערכו על פלישה ניסוי שהעניק לה כוח על: מניפולציה ושליטה על ההסתברות ועל המזל. מתביישת מהעובדה שפושע העניק לה כוחות, היא שמרה על כוחותיה בסוד מספיידרמן. כאשר הוא נעלם באירוע המלחמות הסודיות, פלישה חיפשה אותו באחוזת האוונג'רס, וסירבה להצעתו של ויז'ן להצטרף לקבוצה. כוחה התברר כמדבק, והחל לחדור אל ספיידרמן שחזר (שהיה באותה עת תחת כוונתו של ראש המאפיה). מרגיש כי קיר סודות מפריד בין שניהם, ספיידרמן נפרד מפלישה, שהפכה לפורעת חוק בסגנון רובין הוד. היא קיבלה כוחות זמניים על ידי דוקטור סטריינג' וניצלה מסייברטות' על ידי ספיידרמן. זמן מה לאחר מכן, היא גילתה בקרב נגד ונום כי ספיידרמן התחתן עם מרי ג'יין ווטסון. היא החלה להטריד את הזוג, וניסתה לגרום לספיידרמן לקנא בה כשיצאה עם חברו, פלאש תומפסון.
הצחוק (אנרי ברגסון)
הצחוק (צרפתית: Le Rire) הוא שמו של מאמר קצר שחיבר הוגה הדעות אנרי ברגסון. המאמר שפורסם בשנת 1901, מבוסס על הרצאה שהרצה ברגסון זמן רב קודם לכן. המאמר השפיע רבות במחקר התיאטרון והקולנוע. במאמר הוא מסרב לדבר על הגדרת הצחוק, ולמעשה הוא מדבר על מה שמייצר צחוק ועל תופעות שונות הקשורות בצחוק.
מלאני לורן
קריירה
בשנת 2009 נבחרה לורן על ידי הבמאי האמריקאי קוונטין טרנטינו לככב בתור שושנה דרייפוס בסרט דרמת המלחמה "ממזרים חסרי כבוד" בו מככב גם בראד פיט, העוסק בחבורה פיקטיבית של יהודים הנוקמים בנאצים.
משפחה חדשה
תעודת זוגיות
תעודת הזוגיות של הארגון משמשת כלי עזר בידי המוסד לביטוח לאומי לזהות בני זוג כידועים בציבור על מנת להעניק להם מעמד כשל זוג נשוי. העיריות של מספר ערים – תל אביב-יפו, לוד ומבשרת ציון – פרסמו הודעה לעיתונות לפיה הן מכירות בנושאי התעודה והם מקבלים זכויות בדומה לזוגות נשואים.
בשנת 2010 זכתה תעודת הזוגיות בפרס מוצר משפטי חדשני ופורץ דרך, במסגרת תחרות בין-לאומית של המרכז הלאומי האמריקאי לחינוך ומידע משפטי, הנערכת בחסות אוניברסיטת וושינגטון ומרכז הילדברנט.
רונית שחר
רונית שחר (נולדה ב-29 באוקטובר 1968) היא זמרת רוק רך ישראלית.
ביוגרפיה
במאי 2000 הוציאה שחר את אלבומה השני "ספרי לי הכל". מתוכו הצליחו השירים: "תירגעי עכשיו", "נורית", ו"שני אנשים נפרדים". דדי טל הפיק מוזיקלית את שירי האלבום. באותה שנה השתתפה במופע "עם הגב לים" לזכרו של מאיר אריאל, בו ביצעה את השיר "ערב כחול עמוק" וגם את השיר "בשדה ירוק" בדואט עם דני סנדרסון.
הרצי הלוי
שירותו הצבאי
בשנת 1993 עבר לשרת בסיירת מטכ"ל ומונה למפקד פלגת ההכשרות ביחידה. לאחר מכן מונה ל"" מבצעים. בהמשך שירת במערך המבצעים המיוחדים באמ"ן. לאחר מכן מונה לסגן מפקד הסיירת. במסגרת תפקידיו השתתף במבצעים רבים, ובהם, מבצע עוקץ ארסי, במהלכו נחטף מוסטפא דיראני, ובניסיון החילוץ של נחשון וקסמן. ב-7 במרץ 2001 הועלה לדרגת סא"ל ומונה למפקד סיירת מטכ"ל, והוביל אותה בלחימה במבצע חומת מגן ובמבצעים נוספים. בסיום תפקידו בשנת 2004, הועלה לדרגת אל"ם, ויצא ללימודים בארצות הברית.
תפקידי תא"ל
בספטמבר 2009 הועלה לדרגת תא"ל ומונה לראש חטיבת ההפעלה המבצעית באמ"ן, ושימש בתפקיד עד 11 באוקטובר 2011. ב-6 בנובמבר 2011 מונה למפקד עוצבת הגליל. בדצמבר 2012 זכתה האוגדה בפיקודו בפרס הרמטכ"ל ליחידות מצטיינות, על תפיסת הפעלה חדשה החולקת ידע בין היחידות האורגניות של האוגדה לבין אלו המסתפחות אליה לעיתים. את תפקידו סיים ב-28 בנובמבר 2013. בשנת 2014 מונה למפקד המכללה הבין-זרועית לפיקוד ולמטה. במקביל מונה לחבר הצוות לבחינה וליישום מסקנות דו"ח ועדת טירקל, לחקר אירועי המשט לעזה.
קישורים חיצוניים
מנאומיו:
פסטיבל עכו
היסטוריה
בשנת 2017 פסלה ועדת ההיגוי של הפסטיבל את הצגתה של עינת ויצמן, "אסירי הכיבוש". בתגובה, התפטר המנהל האמנותי של הפסטיבל, אבי גיבסון בר-אל, ושמונה הצגות שהיו מתוכננות להיות מוצגות בו, פרשו מהפסטיבל.
מכון מופ"ת
רשות המחקר
רשות המחקר הבין-מכללתית פועלת לעידוד העשייה המחקרית של סגלי ההוראה במכללות ובמכון מופ"ת ולהובלת מחקרים שעניינים הכשרת מורים וחינוך. הרשות תומכת בהובלת מחקרים אישיים ורשתות מחקר ששותפים בהן חוקרים רבים. הרשות יוזמת שיתופי פעולה עם קובעי מדיניות על מנת לספק להם נתוני מחקר שישמשו אותם בתהליכי קבלת החלטות. רשות המחקר מנהלת מאגר כלי מחקר ומאגר חוקרים לשימושם של כל החוקרים.
הערוץ הבינלאומי
הפעילות הבינלאומית המתקיימת במסגרת הערוץ הבינלאומי של מכון מופ"ת מתבססת על הרצון להפיץ בקרב קהילות שונות בעולם הן את הידע והניסיון שנצברו במכון בתחומי הכשרת מורים וחינוך בכלל, והן את המומחיות הייחודית של המכון בהכשרת מורי מורים ובפיתוח תשתיות לעבודה חשובה זו. כיום מפעיל הערוץ הבינלאומי שני נתיבי פעילות עיקריים: הנתיב האחד מכוון לקהיליית הכשרת המורים ומורי המורים בעולם והנתיב השני מכוון לכל אותם העוסקים בהוראה ובחינוך יהודי בתפוצות.
Bodak Yellow
השיר שבר את שיאה של לורן היל עם שירה "", במצעד הבילבורד הוט 100, כאשר הצליח להישאר בפסגת המצעד במשך שלושה שבועות, דבר אשר הופך אותו לשיר הראפ בביצוע אישה היחיד שהצליח לעשות זאת. הווידאו קליפ הרשמי של "Bodak Yellow" שצולם בדובאי, הפך אותה לראפרית היחידה שיש לה שני קליפים בערוץ היוטיוב שלה שהצליחו לצבור יותר ממיליארד צפיות, כשהצטרף ל-"I Like It", והפך לשיר סולו הראפ בביצוע אישה המהיר ביותר שהגיע להישג זה.
וידאו קליפ
ניתן גם לראות כי אחד השייח'ים וגם קארדי עצמה, נועלים נעליים עם תחתית אדומה, דבר שמתייחס לשורה מרכזית בפזמון "These is red bottoms, These is bloody shoes" (בעברית: "אלה תחתיות אדומות, אלה נעליים עקובות מדם"). בין לבין ניתן לראות את קארדי יושבת על כיסא שחור כשהיא מבצעת תנועות משונות, ושיערה צבוע בשחור.
אדריאנו קורייאה קלארו
קריירה
עונת הייתה אחת מעונות השיא של אדריאנו בסביליה. כבר בתחילת העונה סייע לקבוצתו להעפיל לשלב הבתים של גביע אופ"א, לאחר שהבקיע את השער השני בניצחון 0-2 על רד בול זלצבורג במשחק הראשון של סיבוב המוקדמות השלישי (0-2 לסביליה במשחק הגומלין). עם זאת, סביליה הודחה מהמפעל כבר בסיבוב הבא לאחר שסיימה את הבית המוקדם במקום הרביעי בלבד. בליגה הספרדית הבקיע אדריאנו שלושה שערים ובישל שלושה נוספים ב-29 משחקים והוביל את קבוצתו למקום השלישי, ממנו העפילה ישירות לשלב הבתים של ליגת האלופות. כמו כן, הוביל את סביליה לחצי גמר גביע המלך, לאחר ניצחונות מרשימים על דפורטיבו לה קורוניה ווולנסיה בשמינית ורבע הגמר בהתאמה, אך לא הצליח להוביל את קבוצתו לגמר, לאחר שזו הפסידה 4-2 בסיכום שני המשחקים נגד אתלטיק בילבאו.
אדריאנו היה שותף לזכייתה של נבחרת ברזיל הצעירה בגביע העולם עד גיל 20 בשנת 2003 ועוד באותה שנה זומן לראשונה לסגל נבחרת ברזיל הבוגרת לגביע הזהב של CONCACAF 2003, בו הגיעה ברזיל עד לגמר, אך הפסידה ל. שנה לאחר מכן, סייע לברזיל לזכות בקופה אמריקה 2004, אך מאז לא זומן לנבחרת, למרות שהפגין יכולת מרשימה במשחקיו בסביליה.
ב-2019 חזר אדריאנו לברזיל וחתם באתלטיקו פרנאאנסה, ולאחר שנה הצטרף לקבוצת אויפן הבלגית.
די לינקה
עמדות המפלגה
החל מפרוץ המשבר הכלכלי באירופה, עומדת המפלגה לצד מפלגות השמאל במדינות כגון יוון וספרד ומתנגדת לצעדים שמובילה קנצלרית גרמניה אנגלה מרקל. המפלגה קוראת לסולידריות בינלאומית, מתנגדת לכך שהמעמדות התחתונים ומעמד הביניים נושאים בעול החובות שגרמו למשבר בזמן שהמעמדות העליונים והסקטור הבנקאי, שעל פי השקפת המפלגה שיחקו תפקיד מרכזי בהיווצרות המשבר והרוויחו עד כה מהמהלכים שננקטו לייצוב הכלכלה, משוחררים מכל אחריות.
ביקורת
מתנגדי המפלגה מרבים להצביע על נטיותיהם הקומוניסטיות, לכאורה, של העומדים בראשה, ובעבר הועלו האשמות וחשדות בדבר חברותם של כמה מראשי המפלגה בשירותים החשאיים של גרמניה המזרחית לשעבר. לאחר הבחירות ב-2005 ו-2009 הצהירו שתי המפלגות הגדולות שלא יצטרפו לקואליציה עם מפלגת השמאל, זאת כיוון שחלקים שמפלגה זו נתפשת בעיני רבים כדוגלת בעקרונות קומוניסטיים, עם השנים התרככה עמדה זו. כיום משתתפת המפלגה בקואליציה של 3 מדינות מחוז בגרמניה: ברמן, ברלין ובתורינגיה בה היא המפלגה הגדולה בפרלמנט וראש ממשלת תורינגיה הוא מ"די לינקה".
460-469 לפנה"ס
שימו לב: ערך זה מכיל אירועים מן השנים 469 - 460 לפנה"ס
ליל הצייד
עלילה
בבית אחוזה כפרי משחקים ילדים בתמימות במחבואים. אחד מהם מנסה להתחבא במרתף, אך לזוועתו הוא מוצא שם גוויית אישה שנרצחה לפני זמן קצר.
הצלחת הסרט והערכתו
בזמן יציאתו לאקרנים כשל הסרט בקופות. חלק מהכישלון ניתן לייחס לפרסום מוטעה, חלק לעובדה שהסרט צולם בשחור לבן והוקרן בפורמט רגיל בפני צופים המצפים לסינמסקופ, ייתכן שהסרט פשוט הקדים את זמנו, וייתכן שצופי הקולנוע לא אהבו את מיצ'ם, הגברי והסימפתי, בתפקיד רוצח סדרתי פסיכופת. מכל מקום, לוטון, שהאריך ימים עד שנת 1962, לא ביים עוד סרט נוסף.
Donbot botnet
שיא פעילותו היה בעת ששלח כ-800 מיליון הודעות ספאם ביום והיה מורכב מיותר מ-125,000 מחשבים נגועים.
הובסטנק
תחילת הקריירה
תחילה ניגנו בזירת ההופעות המקומית "קפה קובלט", בה החלו להקות רוק נוספות את דרכן. ב-1998 הקליטו את אלבומם הראשון בהוצאה עצמית "They Sure Don't Make Basketball Shorts Like They Used To", שכלל קטע סקסופון ייחודי של ג'רמי ואסר, מפיק האלבום. בשלב זה החלה הלהקה לצבור לעצמה קהל מעריצים נאמן בדרום קליפורניה, מה שהוביל להחתמתה בשנת 2000 בחברת התקליטים Island Records. להצלחתה הראשונית של הלהקה תרמו גם סיבובי הופעות עם להקת אינקיובס.
הצלחת הלהקה
אלבומה השלישי של הלהקה "Every Man for Himself" יצא במאי 2006. הוא דורג במקום ה-12 במצעד ה"בילבורד 200".
בשנת 2017, סולן הלהקה דאגלס רוב ביצע את השיר "Fist Bump", שיר זה הוא שיר הנושא של משחק הווידאו Sonic Forces.
S7 איירליינס
פעילות החברה בישראל
מעבר להסכם שותפות קוד עם אל על כאשר אל על מבצעת את הטיסות למוסקבה ו־S7 איירליינס מבצעת את הטיסות בתוך רוסיה ובמדינות נוספות, החברה הייתה אמורה להפעיל טיסות ישירות בין נובוסיבירסק לתל אביב מ-2 באפריל 2020 אך בעקבות מגפת הקורונה זה לא יצא לפועל. הטיסות היו אמורות להיות מבוצעות במטוסי האיירבוס A320neo.
בובה ממולאת
סוגי בובות הפרווה הנפוצים והמפורסמים ביותר הם דובוני צעצוע וקופי גרב.
סיינט אוגוסטין
העיר נמצאת באזור בפלורידה שנקרא "החוף הראשון", שנמתח מאי אמיליה בצפון דרך ג'קסונוויל דרומה לסיינט אוגוסטין ועד לפאלם קואסט.
יד לילדי הגולה
תיאור
במקום נמצא קטע ממכתבה האחרון של טוסיה אלטמן לקרוביה בארץ ישראל:
אירית רוזנבלום
ביוגרפיה
מחברת הספר "בגן של אלוהים – תולדות המהפכה המשפחתית" הוצאת מודן, 2016.
תסמונת קורנליה דה לאנגה
אבחון ואבחנות מבדלות
אבחנות מבדלות:
הפרלמנט של אירלנד
ימי הביניים
הפרלמנט האירי נוסד באופן רשמי ב-1297 על ידי השופט העליון, סר ג'ון דה וגן, כדי לייצג את האוכלוסייה האנגלו-נורמנית באירלנד בנסיכות של אירלנד. ב-1292 הרכבה פחות רשמית של אצילים וסוחרים בלתי נבחרים גייסה 10,000£, המכונים "הסבסוד הפרטי". מס זה היה 1/15 מההון העצמי של מטלטלי האזרחים העשירים; העניים והכנסייה היו פטורים.
העת החדשה המוקדמת
במהלך העשורים האחרונים של המאה ה-18, התחזק מעמדה של קבוצה אנגליקנית אשר ניסתה קודם כל להגדיר מחדש את הקשר בין האנגלים לאירים. מטרתה העיקרית של קבוצה זו, המפלגה הלאומית, הייתה לשחרר את הפרלמנט האירי מן הכבלים החוקתיים שאסרו אותה. על פי "חוק פוינינגס" משנת 1494 אשר התקבל בימי המלך הנרי השמיני כל החקיקה של הפרלמנט האירי הייתה צריכה לקבל את אישור מועצת המלך בלונדון בטרם תידון בפרלמנט. יתרה מזאת, הפרלמנט האנגלי בוסטמינסטר ראה עצמו בעל סמכות חקיקה המשתרעת על תחומה של אירלנד. בשנת 1782 החליט הפרלמנט האירי, אותו הוביל הנרי גרטן, כי אינו יכול לשאת במגבלות אלו עוד. ב-16 באפריל 1782, מגובה בתמיכה עממית רחבה, הכריז גרטן על עצמאותו של הפרלמנט האירי. על פי ההסדר החוקתי החדש ישררו באירלנד רק חוקי הפרלמנט האירי ופסיקות בתי המשפט האיריים. לאחר חודש של משא ומתן קיבלו האנגלים את ההצהרה.
המרד האירי של 1798 הביא את במצב האירלנד בכוח לידיעת הממשלה הבריטית; וויליאם פיט הצעיר, ראש-ממשלת בריטניה, החליט שהפתרון הטוב ביותר הוא איחוד. היא קיווה גם שהאיחוד יסייע להשיג אמנציפציה לקתולים. האיחוד נתקל בהתנגדות עזה בפרלמנט האירי, אך ממשלת בריטניה, באמצעות רכישה בלתי מוסתרת של קולות, במזומן או בהענקת תאירי אצולה וכבוד, השיגה רוב. הפרלמנט האירי העביר את חוק האיחוד של 1800, אשר למעשה ביטל אותו ואת עצם קיומה של ממלכת אירלנד. החוק הועבר גם בפרלמנט הבריטי, וקבע את הקמתה של הממלכה המאוחדת של בריטניה הגדולה ואירלנד ביום הראשון של שנת 1801, ואת איחוד הכתרים של בריטניה ואירלנד לישות אחת.
Here with Me
Here with Me הוא סינגל הבכורה של הזמרת-יוצרת האנגלייה דיידו. הוא הסינגל הראשון שהוציאה מאלבום האולפן הראשון שלה מ-1999, No Angel. השיר נכתב על החבר שלה באותה העת, בוב פייג', והופץ ב-17 במאי 1999 בארצות הברית אך לא הופץ בממלכה המאוחדת עד פברואר 2001, ושימש כסינגל הבכורה שלה בארץ הולדתה. במדינות אחרות, הופץ כסינגל השני מהאלבום, אחרי "Thank You". זמן קצר לאחר יציאתו, "Here with Me" שימש כשיר הנושא של תוכנית המדע הבדיוני האמריקאית "רוזוול" (1999–2002).
גרסתה של שרה ברייטמן
Here with Me (בעברית: כָּאן יַחַד אִתִּי) הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השביעי שלה, La Luna. השיר יצא לאור בשנת 2001, כסינגל הרביעי והאחרון מתוך האלבום, על ידי חברות התקליטים איסט וסט רקורדס ואנג'ל רקורדס. הוא מעין גרסת כיסוי של השיר המקורי.
ננסי וילסון (מוזיקאית ג'אז)
פרסים והכרה
ב-1986, היא מונתה כבדרנית הגלובלית של השנה על ידי הכנס העולמי של ראשי ערים. היא זכתה בפרס מרטין לותר קינג מטעם המרכז לשינוי חברתי בלתי אלים בשנת 1993; ובפרס היכל התהילה של NAACP ב-1998, והוכנסה להיכל התהילה של הביג בנד ב-1999. היא זכתה בפרס החצוצרה מטעם קרן UNCF להישג יוצא דופן ב-1994, ושוב ב-2005. וילסון קיבלה כוכב בשדרת הכוכבים של הוליווד ב-1990. היא קיבלה תוארי דוקטור לשם כבוד מאת מכללת ברקלי למוזיקה בבוסטון, ומאוהיו סטייט. לווילסון יש רחוב על שמה בעיר הולדתה, צ'יליקות, אוהיו. והיא ממייסדי קרן ננסי וילסון, אשר חושף ילדים משכונות עוני לטבע. וילסון הייתה עמיתת מאסטר של הקרן הלאומית לאמנויות לשנת 2004, הכבוד הגבוה ביותר שממשלת ארצות הברית מעניקה למוזיקאי ג'אז. בשנת 2005 היא קיבלה את פרס NAACP Image לאמן הקלטות הג'אז הטוב ביותר, ומאוחר יותר לפרס מפעל חיים מ-NAACP בשיקגו, ואת פרס "האגדות" של אופרה וינפרי.
חיים אישיים
במרץ 2008, היא שוב אושפזה, הפעם מסיבוכים של דלקת ריאות. היא החלימה, אך באותה שנה, בעלה, ויילי ברטון, נפטר מסרטן הכליות.
גביע המלך הספרדי
זכיות לפי קבוצות
‡‡ קבוצת המילואים של ריאל מדריד. השתתפותן של קבוצות מילואים בגביע המלך נאסרה בפעם הראשונה בעונת 1990/91.
מפגשים מהסוג השלישי
סרט זה הוא אבן דרך בתולדות הקולנוע מסוגת המדע הבדיוני, לא רק בשל האפקטים המיוחדים בו, אלא בעיקר משום שזהו הסרט הראשון שמתאר מפגש חיובי עם יצורים מעולמות אחרים, בו החייזרים אינם עוינים וניתן לתקשר עימם - שינוי משמעותי מהסרטים ההוליוודיים שקדמו לו, בהם החייזרים הוצגו כמפלצות.
ששי סעד
בהתיאטרון הקאמרי
ב-1980 שיחק בהצגה "ינטל" מאת יצחק בשביס-זינגר (תרגם: יעקב שבתאי) וביים חנן שניר, וגילם את הבחור הצעיר בהצגה "החתונה" מאת ברטולט ברכט שביים עמרי ניצן. ב-1981 גילם קצין, קבצן, ומבשר עוני בהצגה "יסורי איוב" שכתב וביים חנוך לוין. ב-1985 שיחק בהצגה "קסטנר" מאת מוטי לרנר שביים אילן רונן.
Nobody Knows Me
השיר הגיע למקום הרביעי במצעד שירי הדאנס קלאב.
אברהם יצחק הכהן קוק
תקופת מלחמת העולם הראשונה 1914–1918
בתקופה זו היה מנותק משלש בנותיו. דאגתו אליהן ניכרת באגרותיו.
פעילות מעשית למען הישיבות
ייסד את מפעל "הלכה ברורה", העוסק בהעמדת הפסיקה ההלכתית מול מסקנות סוגיות התלמוד עליהן היא מבוססת, עבודה שהקדיש לה חלק ניכר מזמנו ושראה בה בניין התורה לדורות. בתרצ"ג ייסד בירושלים את מכון הארי פישל, למחקר מדעי של היהדות, ובמיוחד תורה שבעל פה, והעמיד בראשו את תלמידו הרב שאול ליברמן, שנחשב לאחד מגדולי חוקרי התלמוד וספרות התורה שבעל פה.
יצירתו והגותו
לקראת יום הולדתו השבעים תכננו ידידיו ומעריציו לחגוג את יובל השבעים, אך הוא פנה אליהם מעל דפי העיתונות ואמר שתהיה לו קורת רוח אם לא יעשו עניין מיום זה. ביום מותו ביקש מתלמידיו שלא יכתבו עליו שום תארים נוספים מלבד התואר "הרב", וכך היה.
יחסו לציונות ולמודרנה
לאחר מותו של הרצל נשא הרב קוק נאום הספד בשם "המספד בירושלים", בהספד זה, שבו שמו של הרצל אינו נזכר, הוא עוסק במשיח בן יוסף. כשסמוך למותו שאלוהו מדוע הוא מתעקש להיות ציוני, השיב שגם הקב"ה ציוני, כפי שכתוב  את כינון מדינת ישראל ראה, שנים רבות טרם שהוקמה, כיצירת יסוד כסא השם בעולם.
פילוסופיה וקבלה בהגותו
הוגה הדעות הלל צייטלין מציב את הרב קוק ברצף אחד עם גדולי הקבלה: האר"י, הבעל שם טוב, ובעל התניא. לדבריו הרב קוק הסתמך רבות על הקבלה הבעש"טנית, יותר ממה שמיוחס לו. הוא כותב:
תומכיו
החזון איש פנה אליו בשאלה הלכתית בנוסח, תואר שבו השתמש החזון איש, מלבד ביחס לרב קוק, רק לגדולים ביותר בעיניו: הרב איסר זלמן מלצר, הרב חיים עוזר גרודזנסקי, הרב יצחק זאב סולובייצ'יק והרב אלחנן וסרמן. בהנחת אבן הפינה לישיבת בית יוסף בבני ברק עמד החזון איש במשך כל נאום הברכה של הרב קוק, כבוד שלא נתן לגדולי תורה אחרים שדיברו שם. לשואלים מדוע לא ישב, הוא ענה: ! (מיידיש: "התורה עומדת!").
גם הרב יוסף חיים זוננפלד, שחלק על דרכו, העריך את הרב קוק, ונהג לדבר איתו ארוכות בדברי תורה כשנפגשו. בספר "יחידי סגולה" מאת הרב איסר פרנקל מובא שהרב זוננפלד אמר למי ששאלוהו מדוע הוא משוחח בדברי תורה עם הרב קוק:. הרב אברהם חיים בביוף, שהיה ממשמשיו של הרב זוננפלד, סיפר כי שררו יחסים טובים בין הרב זוננפלד לבין הרב קוק, שאותו הוא מכנה.
הר פינאפור
מקור השם
שמו של ההר נתן לו על ידי הוועדה המייעצת לשמות אנטארקטיים של בריטניה.
לקריאה נוספת
• Geological Society of London, Volcano-ice Interaction on Earth and Mars, P 154
• John L. Smellie, Ian P. Skilling, Products of subglacial volcanic eruptions under different ice thicknesses: two examples from Antarctica, Sedimentary Geology Volume 91, Issues 1–4, June 1994, Pages 115-129, https://doi.org/10.1016/0037-0738(94)90125-2
דורסודורו
ברובע נמצאים האזורים הגבוהים ביותר בעיר, וכן האיים ג'ודקה וסקה פיזולה. מקור שמו של הרובע במילה האיטלקית ל"רכס קשה" בשל גובהו היחסי של אזור הרובע ביחס ליתר איי החול של לגונת ונציה.
דיאגרמת ון
דוגמה
הדיאגרמה משמאל יכולה ליצג למשל את הקשרים בין שלוש הקבוצות הבאות:
לקריאה נוספת
ד"ר רמי ישראל, מבוא ללוגיקה, הוצאת האוניברסיטה הפתוחה, סוף יחידה 2.
קיימן ממושקף
מאפיינים
בתי הגידול הטיפוסיים בהם הוא חי הם אחו לח ונמוך וסביבות של נהרות. הוא יכול לחיות במים מתוקים, כמו גם במים מלוחים. יכולת הסתגלות זו הפכה אותו לתנינאי הנפוץ ביותר. אורכו של זכר טיפוסי נע בין שניים לשניים וחצי מטרים. הנקבות קצרות יותר, ואורכן הממוצע הוא 1.4 מטר. שמו של המין נובע מקיומה של בליטה בין עיניו, המשווה לעיניו מראה כאילו מונחים על עיניו זוג משקפיים. חוטמו של הקיימן הממושקף רחב יחסית. צבעו נע בין אפור לחום-זית.
בקעת מחמל
בקעת מחמל היא בקעה בנגב בפינה הצפונית – מזרחית של מכתש רמון. הבקעה משתרעת בין הר ארדון והמצוק הצפוני של מכתש רמון בדרום ועד מעלה נוח במזרח.
האקספלויטד
האקספלויטד (באנגלית: The Exploited) היא להקת פאנק מהגל השני של הפאנק בבריטניה.
דוסיאט
דוסיאט (בליטאית:, דוסטוס, בפולנית: Dusiaty, דוסיאטי; ביידיש: דוסיאַט) היא עיירה במחוז אוטנה שבליטא, כ-30 ק"מ מערבית לזרסאי, בה התקיימה עד השואה קהילה יהודית גדולה.
מרדכי סורקיס
חייו
סורקיס השתתף כציר בקונגרסים הציונים הכ"ב בבזל והכ"ג בירושלים.
Terrence Loves You
Terrence Loves You (בעברית: טרנס אוהב אותך) הוא סינגל שיווקי שהוקלט על ידי הזמרת-יוצרת האמריקאית לנה דל ריי, מתוך אלבומה הרביעי, Honeymoon. השיר יצא לאור ב-21 באוגוסט 2015, כסינגל השיווקי הראשון מתוך האלבום על ידי חברות התקליטים אינטרסקופ ופולידור.
גרין לנטרן (סרט)
שיווק
משחק מחשב המבוסס על הסרט בשם Green Lantern: Rise of the Manhunters יצא במקביל ליציאת הסרט, וניתן לשחק בו בקונסולות המשחקים Xbox 360, פלייסטיישן 3 ו-Wii.
סרטי המשך
במהלך פסטיבל קומיקון, שנערך ביולי 2015, נחשף כי הסרט החדש על דמותו של גרין לנטרן ייקרא "חיל הפקחים הירוקים" (Green Lantern Corps) ויתבסס על חיל הפקחים הירוקים מהקומיקס.
צבים כל הדרך למטה (ספר)
רקע העלילה
הסיפור מתרכז באייזה הולמס בת ה־16, תלמידת תיכון אמריקאית המתמודדת עם הפרעה טורדנית-כפייתית וחרדה, ובחיפושיה אחר מיליארדר נמלט שהוא במקרה אביו של שכנהּ וחבר ילדות שלה. היא מתאבלת על אובדן אביה בזמן שמערכת יחסים מתהווה בינה לבין בנו של המיליארדר. הרומן בוחן בנוסף את מערכת היחסים של אייזה עם חברתה הטובה, דייזי.
נאומכיה
הנאומכיות הראשונות
את הנאומכיה הראשונה הידועה לנו ערך יוליוס קיסר ברומא ב-46 לפנה"ס לציון הטריומף הרביעי שלו. הוא חפר מקווה מים סמוך לנהר טיבריס, שהיה מסוגל להכיל בירמות, טרירמות וקווינקוורמות של ממש, ובו נלחמו 2000 חיילי צי ו-4000 חותרים, שבויי מלחמה כולם.
בניית הנאומכיות
ידיעותינו על הנאומכיה של אוגוסטוס, לעומת זאת, רבות יותר. בספר עלילותיו, ה-Res Gestae, מציין אוגוסטוס כי מידות מקווה המים היו 1800x1200 צעדים רומאיים (533x355 מטרים לערך). פליניוס מספר, כי במרכזה היה אי, כפי הנראה מרובע, הקשור לחוף על ידי גשר, בו אהבו לשבת הצופים רמי המעלה.
על פי פרונטינוס, תשתית אספקת המים לנאומכיה של אוגוסטוס נבנתה במיוחד, ועודף המים שימש להשקיית הגנים הסמוכים שמעבר לנהר (Trans Tiberim). המים הובלו באמת המים אקווה אלסייטינה (Aqua Alsietina), ששרידיה נתגלו במורדות גבעת יאניקולום (Ianiculum, "הגבעה השמינית של רומא") מתחת למנזר סנטו קוסימאטו (S. Cosimato). קיימות מספר תאוריות באשר למיקום המדויק של האתר; האחרונה שבהן קובעת את מקומו בין וִיָה אָוּרֶלְיָה (Via Aurelia) בצפון לבין כנסיית פרנצ'סקו הקדוש מריפה (S. Francesco a Ripa) בדרום מזרח, בעיקול הנהר טיבריס. אפשר שוויה-דוקט (viaduct) מתקופה הרפובליקה, שנתגלתה בויה אורליה ליד סן קריסוגונו (San Crisogono) שימשה גם היא להובלת מים לאגן.
שקיעת הנאומכיה הרומאית
לאחר תקופת הקיסרים הפלאביים לא נזכרות כמעט כלל נאומכיות בכתובים. לבד מאזכור אחד של תחרות שנערכה על ידי אלאגבאלוס בהיסטוריה אוגוסטה, אולם זהו מקור מאוחר שמהימנותו מוטלת בספק, רק רשומות העיר אוסטיה (Ostia) מספרות לנו כי ב-109 חנך טראיאנוס מקווה מים לנאומכיה. אתר זה נתגלה במאה ה-18 באדמות קריית הוותיקן, מאחורי טירת סנטאנג'לו. חפירות מאוחרות יותר חשפו את האתר בשלמותו. היו בו מקומות ישיבה ושטח שמידותיו כשישית מגודלה של הנאומכיה של אוגוסטוס. בהיעדר עדויות כתובות יש להניח, כי נעשה שימוש בנאומכיה זו רק בימיו של טראיאנוס.
רמת עבדת
העיר ואתריה
כ- 600 מטר מדרום למרכז העיר, נמצאת מערת קבורה אשר בחזיתה תבליטים ובחדרה הפנימי 21 כוכי קבורה חצובים. ליד מערת הקבורה הייתה בעבר וילה רומית.
הצמחייה באזור
את שטחי רמת עבדת מאפיינת צמחייה ערבתית כמו למשל לענת המדבר ועצי אלה אטלנטית, אשר פזורים באופן נרחב בשטח הרמה. בערוצי הנחלים הצמחייה מתאפיינת השיחי רותם, שיחי מלוח ומנתן שעיר, ובאזורי מי התהום הגבוהים גם שיחי אשל. באזורו של נחל עבדת צומחת חורשה של עצי צפצפת הפרת.
תיאה
במדע המודרני נהוג לכנות בשם "תיאה" גרם שמימי היפותטי שבהתנגשו בכדור הארץ יצר את הירח (זוהי אחת התאוריות לאופן היווצרותו של הירח).
הצבא המלכותי הדני
הצבא המלכותי הדני (בדנית: Hæren) הוא זרוע היבשה של כוחות ההגנה של דנמרק, יחד עם משמר המולדת הדני. החל מאמצע העשור הראשון של המאה ה-21, עובר הצבא המלכותי הדני שינוי יסודי במבנה שלו, בציודו ובשיטות ההדרכה שלו ונוטש את תפקידו המסורתי של הגנה מפני פלישה חיצונית ובמקום זאת הוא מתמקד בפעילות מחוץ לסביבה המידית שלו, בין השאר על ידי הפחתת מספר מגויסי החובה ואנשי המילואים והגדלת מרכיב משרתי הקבע ושינוי היחס מ-60% תומכי לחימה ו-40% לוחמים ל-40% תומכי לחימה ו-60% לוחמים. כאשר הצבא פועל במלוא כוחו, הוא מסוגל להפעיל 1500 איש באופן קבוע בשלוש יבשות, או 5000 איש לתקופת זמן קצרה, במבצעים ברחבי תבל ללא נקיטת צעדים מיוחדים כמו אישור מיוחד של הפרלמנט או הכרזת מלחמה.
היסטוריה
מבחינה היסטורית היה הצבא המלכותי הדני חלק ממערך ההגנה על דנמרק ומעורב במלחמות, התנגשויות וקרבות כדי להגן על האינטרסים של הממלכה. המלחמות הטריטוריאליות הבולטות התנהלו כנגד שוודיה, רוסיה ופרוסיה וכן המלחמות הנפוליאוניות בהן עמדה דנמרק לצדה של צרפת ועד למלחמת העולם השנייה, שבה, בניגוד למלחמות הקודמות, הורתה הממשלה באופן מידי על כניעת הצבא לגרמניה. בעשורים האחרונים, הפך הצבא המלכותי הדני להיות הגיבוי למשלחות דניות מעבר לים, כמו בקוסובו, עיראק ואפגניסטן.
ועדת שיינין
התוכנית שגיבשה הוועדה מושתתת על בסיס כלכלי ומטרתה להגביר את הבטיחות, לפחות כל עוד החיסכון בנזקים גדול מעלות ההשקעה בבטיחות. מטרת התוכנית היא להגיע לרמת הבטיחות של המדינות המובילות בתחום בתוך 10 שנים.
הצבא המלכותי הדני
יחידות הצבא
מבנה הצבא הדני כולל בתוכו שתי בריגדות:
מונטפולצ'אנו
מונטפולצ'אנו (איטלקית: Montepulciano) היא עיר בטוסקנה שבאיטליה, כ-70 ק"מ דרום מזרחה מסיינה. העיר פרחה בימי הביניים המאוחרים והרובע העתיק שלה שומר על אופיו מתקופה זו. מונטפולצ'אנו היא יצרנית של יינות ומזונות ומוכרת בזכות הגבינה, החזיר, הפסטה, הדבש ובייחוד היין וינו נובילה די מונטפולצ'אנו.
היידראבאד
צ'אר מינאר (Char Minar)
שער הניצחון נבנה על ידי מוחמד קולי קוטב בשנת 1591, כזכר לסיומה של מגפה קשה. יש בו ארבעה (צ'אר) מגדלים גבוהים ובראשם צריחים (מינאר) וארבע קשתות.
רנה למור
הכרה והנצחה
רנה למור נפטרה בשנת 1993. באפריל 1994 שלח הנרי מורדנפלד, שנהיה לסגן-נשיא הקהילה היהודית בבריסל, את עדותו ליד ושם, וכשנה לאחר מכן, ב-13 ביוני 1995, הוכרה רנה למור כחסידת אומות העולם. באוגוסט של אותה השנה נערך טקס הכרה בבריסל בהשתתפות קלוד, בנה של למור. שמה מונצח על קיר הכבוד בגן חסידי אומות העולם ביד ושם בירושלים.
Carnaval
וידאו קליפ
את הקליפ העלה מאלומה לערוץ ה-Vevo שלו ב-30 בינואר 2015, כמה חודשים לאחר צאתו המקורית.
מיכאל כהן (מוזיקאי)
קריירה
כהן החל את דרכו המוזיקלית בשיתוף פעולה עם מיכאל מושונוב, כאשר בימי שישי במקום לצאת היו יושבים בבית עם חברים ויוצרים שירים. תחילה נהג רק ליצור את הביטים והמלודיות ולאחר עצתו של מושון התחיל בעצמו לרפרפ. השניים הקימו את ההרכב כהן@מושון, ולאחר שהפיקו קליפים לשיריהם התעניינה בהם חברת התקליטים הד ארצי ושחררה את אלבומם הראשון "כושר גופני", בשנת 2008.
ז'ייז'מריאי
יהדות
בעיר התקיימה קהילה יהודית מאז המאה השש עשרה לפחות, אחת העתיקות בליטא, וכיהנו בה מספר רבנים חשובים, בהם הרב מרדכי אליאשברג. בעיר נמצא עדיין בית כנסת מסגנון ארכיטקטוני ייחודי לליטא ולפולין בשם "בתי כנסת עציים".
ריא וסכינה
פרשת ריא וסכינה כיום
השכונה שבה התגוררו האחיות קיימת עד היום, ואף על פי שחלפה כמעט מאה מאז הוצאתן להורג יחד עם חברי הכנופיה, הסיפור שלהן עדיין נחשב לאחד המאפיינים הבולטים המייחדים שכונה זו. אף על פי שחלו שינויים בזירות השונות בהן התרחשו הרציחות, תושבי השכונה הקשישים עדיין מספרים אודות ריא וסכינה וישנם מקומות אשר חשיבותן עולה לפי הקשר שלהן לסיפור האחיות. הבית שנבנה במקום ביתן של ריא וסכינה לאחר הריסתו מוכר לכל תושבי השכונה, ותמונותיהן של האחיות וחברי הכנופיה הפכו את תחנת המשטרה בשכונה לאתר עלייה לרגל לחובבי סיפורי פשע.
מספר ארדש-בייקון
להלן טבלה חלקית עם אנשים בעלי מספרי ארדש-בייקון.
פינים
פינים או אנשים פינים (בפינית: suomalaisett או ˈs̠uo̯mɑlɑi̯s̠et̪) הם קבוצה אתנית פינית-בלטית ילידי מדינת פינלנד.
ישועה בן-שושן
ביוגרפיה
חכם ישועה בן שושן נולד בירושלים ליעקב ולאורה לבית יעיש. מצד אביו היה דור שמיני בירושלים. סבו מצד אימו היה המקובל רבי שלמא יעיש. סבו מצד אביו היה המקובל ר' מרדכי בן שושן, מזכיר ישיבת המקובלים בית אל. אביו למד בישיבת פורת יוסף והיה חברותא של הרב עובדיה יוסף. חכם ישועה היה הבן הבכור משבעה אחים, שאחד מהם - אחיו השני, שלום - נפטר כתינוק. למד בממ"ד מוריה ואחר כך בבית הספר דורש ציון, בתיכון הימלפרב ולאחר מכן בסמינר ליפשיץ למורים. לאחר שירותו הצבאי למד בישיבת מרכז הרב ובישיבת פורת יוסף.
חוסה מריה באקרו
חוסה מריה "מארי" באקרו אסקודרו (בספרדית: José María "Mari" Baquero Escudero; נולד ב-11 בפברואר 1963 בגואיזואטה, נווארה) הוא כדורגלן עבר ספרדי ששיחק בשנות ה-80 ובשנות ה-90 של המאה ה-20, וכיום מאמן כדורגל המאמן את קבוצת סלביה סופיה.
יחזקאל חזום
קריירה
חזום הלך לעולמו ב-21 במרץ 2023 בגיל 76.
מאיר כהן-אבידב
ביוגרפיה
בשנת 1945 החל כהן-אבידב לעבוד בעיריית חיפה כעורך דין. בשנים 1961–1966 שימש כמבקר העירייה. במקביל החלה פעילותו הפוליטית כחבר תנועת החרות, בה היה חבר מרכז ההנהלה והמזכירות הארצית ונבחר מטעמה ליו"ר סניף המפלגה בחיפה. בין השנים 1969–1973 כיהן כחבר מועצת עיריית חיפה. פעילותו נמשכה במסגרת הליכוד.
דייוויד בראון
דייוויד מקדוול בראון (באנגלית: David McDowell Brown; 16 באפריל 1956 – 1 בפברואר 2003) היה קפטן בצי האמריקני ואסטרונאוט של נאס"א. נספה עם כל שאר חברי הצוות באסון מעבורת החלל קולומביה, STS-107.
חייו
בראון סיים את לימודי בבית הספר התיכון יורקטון בווירג'יניה בשנת 1974. ב-1978 סיים את לימודי התואר הראשון שלו בביולוגיה בקולג' ויליאם ומרי. ב-1982 הוא קיבל תואר דוקטורט ברפואה.
אסון צאלים א'
חקירת התאונה
וועדה מקצועית בראשות רס"ן במילואים אבי הראל מצאה שהוראות הבטיחות היו לקויות, והמליצה על השינויים הבאים:
מסקנות אישיות
ועדת החקירה בראשות האלוף עמוס ירון, חשפה שורה של ליקויים בשגרת האימונים של בסיס צאלים ובעקבות ממצאיה ננזפו 2 קצינים בכירים, ביניהם מפקד הבסיס. 8 קצינים עד דרגת תת-אלוף, הודחו מתפקידם, 3 קצינים עד דרגה זו, ננזפו. האלוף עמוס ירון המליץ להעמיד לדין גם את מפקד הגדוד סא"ל רמי מימון ואת ראש ענף תותחנים בבסיס צאלים, סגן-אלוף מאיר מרציאנו.
יישום הלקחים
בשנתיים הראשונות לאחר התאונה, במוקד העניין הציבורי היה תהליך מיצוי הדין עם הנאשמים, והתהליך של יישום הלקחים הוזנח. העיסוק בתהליך יישום הלקחים נדחה עד לאסון צאלים ב'. שינוי הוראות הבטיחות נעשה רק בשנת 1994.
מבצע צוק איתן
המשבר הכלכלי בחמאס
ב-3 ביולי 2013 הדיח עבד אל-פתאח א-סיסי את הנשיא המכהן של מצרים, מוחמד מורסי בהפיכה, ותפס את השלטון. לאחר זכייתו בבחירות הושבע ב-8 ביוני 2014 כנשיא מצרים. מצרים שבהנהגתו יצאה למאבק בגורמי טרור אסלאמיים בסיני שנתמכו על ידי ארגוני טרור ברצועת עזה בהם חמאס. כחלק מגישתו השלילית של סיסי כלפי האחים המוסלמים, התחילה חלק מהתקשורת המצרית להאשים את חמאס באירועים שהובילו לפרוץ מבצע צוק איתן. הצבא המצרי פתח במבצע להחרבת מנהרות-ההברחה בין מצרים לבין עזה ותוך כשנה החריב קרוב ל-1,800 מנהרות. החרבת המנהרות גרמה נזק תקציבי קשה לחמאס, שכן עד כדי 40% מתקציבו הופק מהמכסים שגבה על העברת סחורות ואנשים דרך המנהרות (רוב התעבורה במנהרות, מוערך שיותר מ-90%, הייתה אזרחית-מסחרית).
הפעילות המבצעית בשלב השני - מתקפה קרקעית
ב-20 ביולי נכנסה חטיבת גולני לשכונת שג'אעיה ושם התפתח אחד הקרבות הקשים במבצע, שבו נהרגו 13 חיילי גולני, 7 מתוכם נהרגו בנגמ"ש שספג טיל נ"ט, ובהם אורון שאול, שגופתו עדיין מוחזקת כקלף מיקוח בידי החמאס. הפלסטינים דיווחו על 40 הרוגים ו-400 פצועים, דבר שהוביל את חמאס לבקש מישראל הפסקת אש הומניטרית לפינוי הנפגעים. צה"ל הסכים להפסקה בת שעתיים שהופרה על ידי חמאס לאחר כ-40 דקות. למרות זאת, צה"ל האריך את הפסקת האש עד 17:30 לבקשת הצלב האדום. בנוסף החל צה"ל בהקמת בית חולים שדה ליד מעבר ארז כדי לקלוט פצועים פלסטיניים. בסך הכל נהרגו בקרבות הקשים בשג'אעיה 87 פלסטינים ונפצעו מאות.
בשלב השני של המבצע
ב-23 ביולי החליטה מועצת זכויות האדם של האו"ם על הקמת ועדת חקירה (ועדת שייבס) על מנת שזו תחקור את החשדות לפשעי מלחמה שבוצעו לכאורה על ידי ישראל וחמאס. בישראל ובארצות הברית גינו את ההחלטה בחריפות.
בשלב השלישי של המבצע
ב-11 באוגוסט הושגה הפסקת אש נוספת של 72 שעות בין ישראל לחמאס, ובמהלכה הגיעו למצרים משלחות מטעם ישראל, הרשות הפלסטינית וחמאס פעם נוספת לדיון בהסדר ארוך-טווח בתיווך מצרים בהתבסס על היוזמה המצרית. לאחר תום הפסקת אש זו, ב-14 באוגוסט, סיכמה ישראל יחד עם חמאס על הארכת הפסקת האש בחמישה ימים נוספים. עם תום הפסקת אש זו, ב-18 באוגוסט, לא הצליחו הצדדים להגיע להסכם ביניהם ולכן הוארכה הפסקת האש ביום נוסף.
בשלב הרביעי של המבצע
למרות הפרת הפסקת האש על ידי חמאס, עדיין נעשו ניסיונות מצד גורמים בינלאומיים לחדש את הפסקת האש. ב-23 באוגוסט שוחח ראש הממשלה בנימין נתניהו עם מזכ"ל האו"ם באן קי-מון ואמר לו שהחמאס הפר את כל הפסקות האש, והשווה את חמאס לארגון הטרור דאעש. ב-26 באוגוסט, במקביל לירי כבד על ישראל מצד חמאס, התנהל משא ומתן על הפסקת אש ארוכת טווח, ובשעות הערב המוקדמות דווח ששני הצדדים קיבלו את ההצעה המצרית להפסקת אש, שנכנסה לתוקפה ב-19:00.
כוחות צה"ל
צה"ל הפעיל במבצע כוחות סדירים בנוסף לכוחות מילואים, שחלקם נועדו להחליף יחידות סדירות בגזרות אחרות שפעלו ברצועת עזה וחלקם הצטרף ללחימה בעזה עצמה. הלחימה אורגנה במספר מפקדות אוגדתיות, כאשר תאי השטח ברצועה ומסביבה חולקו לצוותי קרב חטיבתיים (צק"ח), שכללו את ארבעת המערכים: מערך התמרון, מערך הסיוע הקרבי, מערך הפיקוד והשליטה ומערך הסיוע המנהלתי.
פעילות התקפית
פעילות צה"ל במבצע צוק איתן התאפיינה בעשרת הימים הראשונים בעיקר בתקיפות אוויריות של חיל האוויר על יעדים ברצועת עזה. תקיפות נוספות בוצעו על ידי חיל הים כאשר ספינות הטילים הפגיזו בתותחים וטילים מטרות טרור לאורך החוף. בנוסף השתמש צה"ל בסוללות של חיל התותחנים אשר ביצעו ירי ארטילרי של פגזים וטילי "תמוז" לעבר השטחים הפתוחים על מנת לפגוע באנשי חמאס למקרה של פלישה קרקעית.
ב-17 ביולי החל צה"ל בפעולה קרקעית בתוך רצועת עזה. הכניסה לרצועה בוצעה בשילוב זרועות מהאוויר, הים והיבשה. כוחות חי"ר, שריון והנדסה קרבית תחת חיפוי ארטילרי כבד שסיפק חיל התותחנים החלו להיכנס לשטחים סמוך לפאתי הרצועה על מנת לפגוע במחבלים ולאתר את המנהרות אשר שמשו את פעילי חמאס לחדור לשטחי ישראל. במקביל המשיכו חיל האוויר וחיל הים בתקיפת מטרות טרור לאורך הרצועה.
אחרי הנסיגה מתוך רצועת עזה ב-5 באוגוסט חזרה ישראל להסתמך רק על תקיפות אוויריות, ימיות וארטילריות כדי לפגוע במחבלים ובתשתיות טרור ברצועה. צה"ל התמקד בביצוע סיכולים ממוקדים נגד פעילי טרור ובהם בכירי חמאס, תוך קבלת מידע מודיעיני מהשב"כ.
בצד הישראלי
במרץ 2022 נפטר מפצעיו לוחם נוסף שנפצע קשה במבצע.
הגדרת הלחימה
ב-4 באוגוסט 2014, כארבעה שבועות לאחר תחילת המבצע, הגישו ח"כ נחמן שי ו"החזית להגנת הציבור" עתירה לבג"ץ, על מנת שיחייב את ממשלת ישראל להכריז שמדובר במלחמה. העותרים נימקו זאת: "איש לא יחלוק על אחריותה של הממשלה על פעולות צבאיות מטעם המדינה, ועתירה זו אינה עוסקת באחריותה הצבאית כאמור, כי אם בנגזרות הכלכליות והחברתיות הנובעות מן המצב המערכה הנוכחית, אשר בכל קנה מידה מהווה 'מלחמה' לכל דבר". העותרים ציינו כי "רוב תושבי ישראל מצויים בטווח הירי המתמשך ללא הרף של חמאס, ובכלל זה ריכוזי האוכלוסין הגדולים ביותר במרכז הארץ. אזרחי המדינה ותושביה זכאים לכך שהמדינה תפצה אותם בגין נזקיהם הישירים והעקיפים לנוכח האירועים". פרקליטות המדינה הגיבה שאין קשר בין ההכרזה על מלחמה לבין מתן פיצוי או סיוע כלכלי לתושבים שנפגעו ממנה. לאור תגובה זו משכו העותרים את עתירתם, בהמלצת בג"ץ.
בעקבות המבצע
ביוני 2016, בעקבות משבר פוליטי בין ראש הממשלה נתניהו והשר נפתלי בנט שדרש מינוי מזכיר צבאי לקבינט, מונתה ועדה בה היו חברים יעקב עמידרור, יוחנן לוקר ויוסף צ'חנובר. הוועדה עסקה בעניין העברת מידע לקבינט, סמכויותיו וביקורי שרים במפקדות צה"ל. במאי 2017 הקבינט אימץ את המלצות הוועדה.
אותות ועיטורים
בינואר 2015 אישר הרמטכ"ל הענקת עיטורים ותעודות הוקרה ל-53 חיילים ולעשר יחידות על חלקם בלחימה. עיטור המופת הוענק לסגן איתן פונד, שנכנס למנהרה באירוע החטיפה של סגן הדר גולדין. לארבעה לוחמים הוענק צל"ש הרמטכ"ל, וכן הוענקו 27 צל"שי אלוף הפיקוד. צל"ש הרמטכ"ל הוענק לשלוש יחידות: יחידת מגלן, גדוד הציוד המכני-הנדסי של פיקוד המרכז וסיירת מטכ"ל.
למשתתפים במבצע ניתן אות מערכה - אות מערכת צוק איתן, אות המערכה הראשון שהוענק בישראל למערכה שלא הוגדרה כמלחמה.
עימותים לאחר המבצע
בתחילת דצמבר 2017 חלה הסלמה נוספת בירי הרקטות, בעקבות הכרזת ירושלים בה הכירה ארצות הברית בירושלים כבירת מדינת ישראל.
ע'ול
בתרבות הפופולרית
למשפחת ויזלי היה ע'ול בעליית הגג.
מנהגי שבת בתנועת החסידות
ניגונים ופיוטים חסידיים
על פי השקפת החסידות, מקורם של הניגונים היהודיים מבוסס על שירת הלויים בבית המקדש. בשבת ניתן כובד משקל לשירים, ובנוסף לשירי התפילות, המזמורים והפיוטים אשר חוברו לשבת נוהגים החסידים בשבת, בכל עת של התכנסות יחדיו עם האדמו"ר, לשיר שירי חסידים.
השבת בחסידות תולדות אברהם יצחק
אחיו של הרב דוד קאהן, הרב שמואל יעקב קאהן נוהג גם כן לשים דגש על שמירתה הייחודית של השבת, בחסידות תולדות אברהם יצחק אותה ייסד מקבלת השבת מקום של ערך עליון. מנהג זה 'הועתק' מחסידות ויז'ניץ אל חסידות תולדות אברהם יצחק תוך כדי השפעה, כאמור, הרב שמואל יעקב היה תלמידו של הרב חיים מאיר הגר האדמו"ר הרביעי מויז'ניץ. ניתן להבחין בזאת בבית מדרשם של חסידי תולדות אברהם יצחק שם נכתב על ארון הקודש "ביום השבת שישו ושמחו במקבלי מתן נחליאל". והרעיון הוא שכשהחסידים יביטו אל ארון הקודש הם יראו את הפסוק הזה, במטרה להטביע בהם את ערך קדושת השבת.
סאליבנס איילנד
סאליבנס איילנד (באנגלית: Sullivan's Island) הוא אי החוצץ בין האוקיינוס האטלנטי למפרץ צ'ארלסטון בקרוליינה הדרומית שבארצות הברית. האי, אשר גודלו 8.9 קמ"ר, הוא מקום מושבה של עיירה בשם זהה, וזירת קרב חשוב מתקופת מלחמת העצמאות האמריקנית.
הקרב על קלע וזעורה
תוכנית הקרב
ב-8 ביוני הוחזרה חטיבה 37 לחזית הסורית. חטיבה 37 הכירה את משימותיה לפי תוכנית "מקבת" עוד בטרם המלחמה, אולם בפיקוד הצפון לא שינו את היערכות הכוחות ותוכניות הלחימה מהיום הקודם, בין היתר עקב הזמן המועט שהיה לחטיבה 37 להתארגן, ועל חטיבה 8 הוטלה המשימה להבקיע את מערך ההגנה הסורי בצפון רמת הגולן.
גדוד 129 מול מוצבי קלע
מוצב קלע היה מתחם מבוצר היטב אשר בדיעבד נראה כי הוכן מראש על ידי הסורים כדי לבלום פריצה בציר זה. לאחר שעברו את סיר א-דיב נפצע בירו מצרור בלסתו. הוא הורד בג'יפ לקבלת טיפול רפואי תוך שהוא מתעקש לשבת בכוחות עצמו כדי שלא לפגוע במורל חייליו. מפקד פלוגת הסיור רפי מוקדי, אשר לא היה איש שריון, החליט לעלות על טנק המג"ד. בהוראת המח"ט מנדלר הוא קיבל את הפיקוד על הגדוד והחל לנוע צפונה בניסיון לתקן את טעות הניווט, תוך שהוא מנסה לקרוא בקשר לשאר כוחות הגדוד. עקב בעיות קשר לא היו אנשי הגדוד מודעים לכך שמוקדי קיבל את הפיקוד על הגדוד.
האדרספילד טאון
סגל הקבוצה
(קפטן) (בהשאלה מצ'לסי)
הקרב על קלע וזעורה
הנצחה ומורשת
הקרב על קלע וזעורה מתואר בקצרה בספר "חשופים בצריח" מאת שבתי טבת. בספר מתואר סיפורה של חטיבה 8 (המכונה בספר "חטיבה א'") במלחמת ששת הימים והוא מגולל את סיפור כיבוש קלע על ידי גדוד 129 (המכונה בספר "א/112")
דוד חנין
תפקידו במפלגה הקומוניסטית הישראלית
בשנת 1950 נבחר דוד חנין לתפקיד מזכיר מחוז תל אביב של מק"י, המחוז הגדול ביותר של המפלגה באותה העת. לאחר בחירתו פרש מתפקידו כמזכ"ל בנק"י. בתחילת שנות ה-50 נבחר ללשכה הפוליטית של מק"י ובמסגרתה היה אחראי על הפעילות האיגוד מקצועית של המפלגה.
צבא ממלכת ירושלים
הצבא המלכותי
האבירים הרכיבו את חיל הפרשים הכבדים. בדומה לאבירים באירופה, חימושם כלל רומח פרשים כבד לדקירה, חרב, גרזן, אלה וכלי נשק נוספים לקרב פנים אל פנים. להגנתם לבשו שריון שרשראות, קסדה ופרטי שריון נוספים. בנוסף לשריון היה להם מגן שבתקופה זו היה בצורת מחומש עם קצה הפונה כלפי מטה. המגן כיסה את גופו של הפרש בעת ישיבתו על הסוס. טקטיקת הלחימה הייתה דומה למקובל באירופה והסתכמה בהסתערות פתאומית של גוש ברזל מלוכד לעבר האויב. אם ההסתערות הצליחה, השפעתה הייתה הרסנית ודי היה בהסתערות מוצלחת אחת של הפרשים הכבדים של הצבא הנוצרי על מנת לנצח בקרב ולטבוח באויב.
חומצה ציטרית
חומצה ציטרית בביוכימיה
חומצה ציטרית מהווה חומר ביניים חשוב במטבוליזם; היא מהווה את תוצר הביניים הראשון של מעגל קרבס, אשר עקב כך מכונה גם "מעגל חומצת הלימון" או "מעגל החומצות התלת-קרבוקסיליות". חומצה ציטרית (בעלת 6 אטומי פחמן) נוצרת במעגל מחיבור של אוקסלואצטט (Oxaloacetate) וקבוצת אצטיל.
ייצור ושימוש
בתעשייה מייצרים חומצת לימון באמצעות גידול העובש Aspergillus niger על מצע של סוכרוז (C12H22O11). העובש יוצר חומצת לימון במטבוליזם הטבעי שלו. מפרידים את העובש מהחומצה על ידי סינון, משקיעים את החומצה כמלח הסידן שלה על ידי סתירה שלה בסידן הידרוקסיד Ca(OH)2 (סיד) ומהמלח הזה מופקת החומצה הנקיה על ידי תגובה עם חומצה גפרתית. בישראל מיוצרת חומצת לימון במפעל גדות ביוכימיה.
כתובת קעקע
כתובת קעקע או קעקוע הוא שרטוט הנעשה בעזרת דיו או בחומרי צבע אחרים המוחדרים באופן קבוע לשכבה התחתונה בעור לקישוט או סימון. השם הטכני לקעקוע הוא "השתלת מיקרו פיגמנט". צורה נוספת אם כי נפוצה פחות לקעקוע היא הכנסת חוטים צבעונים תחת העור ובכך יוצרים דוגמאות דמויות קעקועים קלאסים.
מקור השם
המילה "קעקע" מופיעה בתורה, באיסור ההלכתי על עשיית כתובת קעקע, המופיע בספר ויקרא:.
בעת החדשה
בשנת 1891 הוציא האמריקאי סמואל או'ריילי פטנט על אקדח הקעקוע החשמלי. האקדח התבסס על עקרונות העט החשמלי שהמציא תומאס אדיסון 16 שנה לפני כן. המכשירים בהם משתמשים כיום הם שיפור האקדח של או'ריילי. המכשיר הוזיל את עלות העבודה וקיצר את הזמן הנדרש לעשיית קעקוע.
מטרות הקעקוע
כתובות קעקע נחקקות גם על בעלי חיים, אם כי לעיתים נדירות נעשה הדבר בשל רצון לקשט. סימני זיהוי מקועקעים לעיתים על חיות מחמד וחלקי גוף מסוימים (לדוגמה האפים) מקועקעים למניעת כוויות-שמש. סימני זיהוי מקועקעים לפעמים על בעלי חיים השייכים לחוות. סימני זיהוי מקועקעים על שפתיהם של כל הסוסים הגזעיים מיד לאחר שנגמלו. כתובות קעקע אלו מבוצעות על ידי וטרינרים, ובעלי החיים עוברים הרדמה על מנת למנוע את תחושת הכאב ולשמור על ביטחונם.
התהליך
הדרך המודרנית ליצירת כתובות קעקע היא בעזרת מכשיר הקרוי "אקדח קעקועים". תחילה מציירים את הדגם על העור, ואחר כך משתמשים במכשיר. במכשיר יש בין חמש לשבע מחטים המופעלות בעזרת אלקטרומגנט. המכשיר מזריק את חומר הצבע בין 50 ל-3,000 פעם לתוך השכבה השנייה של העור (דֶרמיס) בעומק שבין 0.4 מ"מ ל-1.5 מ"מ.
האזורים המקובלים לביצוע קעקוע הם הכתפיים והגב, אם כי נוהגים לקעקע גם באזורים אחרים, כגון הרגליים, הבטן ואף על איברי המין. האזור הכואב ביותר לבצוע קעקוע הוא מתחת לבית השחי ומעל המותן. האזור הקל ביותר מבחינת רגישות היא הכתף.
דוברוג'ה
דוברוג'ה (ברומנית: Dobrogea, בבולגרית: Добруджа) הוא חבל ארץ בין הים השחור לבין הדנובה.
הרייט מורגן
פרסומים
לאחר פרסום הספר על העש האוסטרלי, הרייט ואחותה הפכו למבוקשות לעבודות איור וציור. בעשורים הבאים היא והלנה יצרו את רוב הציורים לפרסומים מדעים בסידני, כולל ספר על נחשי אוסטרליה של ג'רארד קרפט (1869), שרידי מאובנים אוסטרליים (1870) ויונקים מאוסטרליה (1871), ועוד. עבודותיה משמשות עד היום מדענים. יצירות האמנות של נחשי אוסטרליה ויונקי אוסטרליה קיבלו ציון לשבח גבוה מאוד בתערוכה הבין-קולוניאלית בסידני בשנת 1870.
חוק הסכמים לנשיאת עוברים (אישור הסכם ומעמד היילוד)
חוק הסכמים לנשיאת עוברים (אישור הסכם ומעמד היילוד), התשנ"ו-1996 מסדיר בישראל את נושא הפונדקאות - נשיאת עובר, שמקורו בהשתלת ביצית מופרית, על ידי אישה עד לידתו של התינוק, לשם מסירתו לאחר הלידה להורים מיועדים. החוק אושר ב-7 במרץ 1996, במהלך כהונתה של הכנסת השלוש עשרה.
תיקון מס' 2 לחוק (2018)
בעקבות פסיקת בג"ץ שזוגות רשאים להיעזר בשירותי פונדקאות ללא קשר למספר הילדים שיש להם, ובעקבות עתירה לבג"ץ ארד-פנקס נגד הועדה לאישור הסכמים לנשיאת עוברים, בשנת 2015, שרמזה לרשויות כי החוק מפלה ויש לתקנו, יזם שר הבריאות יעקב ליצמן בשנת 2016 שינויים בחוק. התיקון לחוק שיזם ליצמן הונח על שולחן הכנסת לקריאה ראשונה ביולי 2017, ואושר בקריאה שנייה ושלישית ב-18 ביולי 2018. התיקון מאפשר גם לנשים יחידניות להיעזר בהליך פונדקאות, גם לנשים נשואות לשמש כפונדקאיות אם מדובר במקרים מיוחדים שאושרו על ידי ועדת האישורים, שכפונדקאית תוכל לשמש רק מי שילדה ארבע פעמים לכל היותר, גילה 22 עד 39, לא שימשה כפונדקאית יותר מפעמיים ולא ילדה כפונדקאית יותר מפעם אחת, ושההורים המיועדים יהיו בני 18 עד 54, יש להם שני ילדים משותפים לכל היותר, ובמקרה של אם יחידנית, שני ילדים גנטיים לכל היותר. ההסתייגויות לחוק נדחו, לרבות הסתייגות של חבר הכנסת אמיר אוחנה לפיה החוק יחול גם על הורים יחידנים שהם גברים.
אישור הסכם לנשיאת עוברים
אף שוועדת האישורים סברה שהחוק נועד לסייע לזוגות חשוכי ילדים, קבע בג"ץ, ביולי 2011, שזוגות רשאים להביא ילד לעולם באמצעות אם פונדקאית, בלי להתחשב במספר הילדים שיש להם.
מעמד הילד
במצב שבו אם נושאת ביקשה לחזור בה מההסכם לנשיאת עוברים ולהחזיק בילד, בית המשפט לא יאשר זאת אלא אם כן חל שינוי בנסיבות שמצדיק את חזרת האם מהסכמתה, ואם הדבר אינו נוגד את טובת הילד.
פונדקאות להומוסקסואלים
עד לתיקון בחוק שאושר ביולי 2018, החוק התיר שימוש בפונדקאית רק לאיש ואישה שהם בני זוג. זוגות חד מיניים לא נכללו בו, והמעוניינים בפונדקאות צריכים לבצעה מחוץ לישראל. דוגמה לכך נידונה בבג"ץ ליאת משה, שבו בנות זוג עתרו לבג"ץ בבקשה כי יותר להן להביא לעולם ילד משותף בהפריה חוץ גופית-הדדית, כלומר לאפשר לאחת לתרום ביצית לבת זוגה כך שאחת מהן תהא האם אשר תישא את העובר ותלד את התינוק, והאחרת, תורמת הביצית, תהיה האם הגנטית, ובדרך זו התינוק יהיה קשור לשתיהן. בנות הזוג בקשו לבצע את ההפריה ושתילת הביצית המופרית בישראל, אך בהתאם לנוסח החוק שהיה אז, סורבו. בית המשפט דחה את עתירתן, וקיבל את הצעת המדינה שהוגשה במהלך העתירה ולפיה הליך השתילה של הביצית יבוצע מחוץ לישראל.
פורמולה 1 עונת 2007
כבכל עונה, חלו מספר שינויים בתקנון. העיקריים שבהם היו:
כרמל (אתר מקראי)
אזכורים מקראיים
כשנמלט דוד משאול המלך הגיע לכרמל. הוא והאנשים אשר עמו שהו עם רועי הצאן של נבל הכרמלי. וכך כתוב בספר שמואל א':
פורד לנדאו (אוסטרליה)
פורד לנדאו (אוסטרליה) (באנגלית: Ford Landau (Australia)) היא מכונית קופה, בתצורת הרדטופ, 2 דלתות, מתוצרת יצרנית הרכב "פורד אוסטרליה", (שם מלא באנגלית: Ford Motor Company of Australia Limited), חברת בת של קונצרן הרכב פורד, יוצר בין השנים 1975–1976.